钦定古今图书集成/明伦汇编/氏族典/第602卷 > 《凌迪知万姓统谱》 > 长孙翰
## 钦定古今图书集成/明伦汇编/氏族典/第602卷 > 《凌迪知万姓统谱》 > 长孙翰

按《魏书长孙肥传》：“肥子翰，少有父风。太祖时，以善骑
射为猎郎。太宗即位，迁散骑常侍，后为都督北部诸
军事、平北将军、真定侯。蠕蠕每犯塞，翰拒击有功，进
爵为公。世祖即位，征还京师，进封平阳王。讨大檀，追
击克获而还。寻迁司徒，袭赫连昌，破之。翰清正严明，
善抚将士。神麚三年薨，谥曰威。”